Ingredjenti għall-Qiegħ 250g gallettini tat-tip Digestive 50g butir imdewweb Għall-Mili 350g irkotta 350ml krema… tista' tkun kemm friska kif ukoll tal-pakkett 150ml ħalib 100g zokkor 3 folji ġelatina isfar ta' bajda abjad ta' bajda qoxra ta' lumija maħkuka meraq ta' lumija Iksi l-qiegħ ta' forma taċ-ċinturin ( springform tin ) ta' daqs 20ċm bil-karta tal-forn. Farrak il-gallettini u poġġihom ġo skutella. Żid l-imgħarfa butir u ħaddem tajjeb. Qiegħed din it-taħlita fil-qiegħ tal-forma. Agħfas tajjeb 'l isfel biex il-qiegħ jiġi qisu għaġina. Poġġi l-forma fil-friġġ biex il-qiegħ ikompli jagħqad. Qiegħed iz-zokkor, il-ħalib, il-meraq u l-qoxra tal-lumija, l-isfar tal-bajda u l-ġelatina ġo liquidiser u ħaddem tajjeb. Ferra' din it-taħlita ġo kazzola u poġġiha fuq nar bati ħafna għal ftit minuti. Ħawwad il-ħin kollu u ara li t-taħlita ma tagħlix. Qiegħed il-krema ġo skutella u ħaddimha tajjeb. Qiegħed l-irkotta fl-isktuella tal- mixer u ħaddimha tajjeb. Żid it-taħlita tal-kazzola u kompli ħaddem tajjeb. Qiegħed din it-taħlita fil-friġġ għal madwar 20 minuta. Sadanittant, tella' l-abjad tal-bajd fi xkuma wieqfa. Żid l-ixkuma mat-taħlita li għandek fil-friġġ. L-ixkuma tgħin biex it-taħlita tiġi ħafifa. Ħallat b'attenzjoni permezz ta' mgħarfa. Dejjem ħallat minn isfel għal fuq. Qiegħed din it-taħlita fuq il-gallettini. Illixxa l-wiċċ u erġa' daħħal fil-friġġ. Aktar ma tħalli ċ -cheesecake tal-lumi fil-friġġ aktar se tagħqad u ttiegħem aħjar. Żejjen il-wiċċ bil- glaze , qoxra ta' lumija u jekk trid xi krema u weraq tan-nagħniegħ.